Bvakė
Bvakė (pranc. Bouaké) – antras pagal dydį Dramblio Kaulo Kranto miestas. Jame 2002 m. gyveno 775300 gyventojų. Miestas yra apie 50 km į šiaurės rytus nuo didžiausio šalyje Kosu tvenkinio ir 100 km nuo šalies sostinės Jamusukro. Bvakės miestas buvo įkurtas 1899 m. kaip prancūzų karių bazė, o 1914 m. tapo administracijos centru. Bvakė yra šalies amatų ir stambus medvilnės pramonės centras. Šalia miesto yra antras pagal dydį šalies Bvakės oro uostas. Manchester City FC klubo gynėjas Kolo Touré bei jo broliai Yaya Touré ir Ibrahim Touré yra gimę Bvakėje.